রাইসুল ইসলাম, পার্বতীপুর (দিনাজপুর) :দিনাজপুরের পার্বতীপুরে ছোট যমুনা নদীর অবৈধ স্থাপনা উচ্ছেদ করা হয়। আজ সোমবার দুপুরে উপজেলা নির্বাহী অফিসারের নেতৃত্বে এ উচ্ছেদ অভিযান চলে। এ সময় নদী দখল করে নির্মিত পাকা হোটেল, বিভিন্ন সংগঠনের অফিস ও বাসাবাড়ীর মধ্যে ৯টি স্থাপনা উচ্ছেদ করা হয়। উচ্ছেদ অভিযানে উপজেলা সহকারী কমিশনারসহ (ভূমি) ও অন্যান্য উপজেলা কর্মকর্তা, পুলিশ প্রশাসন ও গ্রাম পুলিশের একটি টিম সেখানে উপস্থিত ছিলেন।